Налшык и автобус къэувыIэпIэхэр къагъэщIэрэщIэж
Къалэм и автобус къэувыIэпIэхэм тращIыхьыну комплексхэр къыхэхыным теухуа интернет IэIэтыр иухащ. Къалэдэсхэм я нэхъыбэм къызэралъытамкIэ, Лениным и уэрамым нэхъ хуагъэфэщар «Классик» павильонхэрщ.
Абыхэм ящыщ зыр щагъэуващ Лениным и уэрамымрэ Толстойм и уэрамымрэ я зэблэкIыпIэм деж. Иджы абы и Iэшэлъашэхэр зэIузэпэщ ящI, зыхуэфащэ оборудованэр фIадзэ. Автобус къэувыIэпIэр уэздыгъэ зэмылIэужьыгъуэхэмкIэ гъэщIэрэщIащ, видеокамерэхэр фIэлъщ, интернетым уихьэн папщIэ зыхуэфащэ Iэмэпсымэр падзащ.
Налшык къалэ округым
и администрацэм и пресс-IуэхущIапIэ.
